62021TO0161_INF
Rettens kendelse (Tiende Afdeling) af 14. december 2021 –McCord mod Kommissionen
(Sag T-161/21 og T-161/21 AJ I)
»Annullationssøgsmål – passivitetssøgsmål – udkast til Kommissionens forordning om at gøre udførslen fra Unionen af visse varer betinget af fremlæggelse af en udførselstilladelse – Kommissionens forslag om at gøre udførslen af vacciner mod covid-19 til Nordirland betinget af fremlæggelse af en udførselstilladelse under henvisning til artikel 16 i protokollen om Irland/Nordirland til aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab – ingen politik offentliggjort for de omstændigheder, hvorunder Unionen iværksætter nævnte protokols artikel 16 – delvist åbenbart afvisningsgrundlag – åbenbart, at sagen er retligt ugrundet
1.
Annullationssøgsmål – akter, der kan være genstand for søgsmål – begreb – akter, der fremkalder bindende retsvirkninger – forberedende retsakter – ikke omfattet – udkast til Kommissionens forordning om at gøre udførslen fra Unionen af visse varer betinget af fremlæggelse af en udførselstilladelse – afvisning
(Art. 263 TEUF; protokollen om Irland/Nordirland)
(jf. præmis 21-32)
2.
Passivitetssøgsmål – Kommissionens pligt til at handle – forpligtelse til at vedtage og offentliggøre en politik vedrørende omstændighederne omkring gennemførelsen af artikel 16 i protokollen om Irland/Nordirland – foreligger ikke
(Art. 265 TEUF; protokollen om Irland/Nordirland)
(jf. præmis 38-44)
3.
Passivitetssøgsmål – Unionens retsinstansers kompetence – påbud rettet til en institution – afvisning fra realitetsbehandling
(Art. 265 TEUF)
(jf. præmis 46)
Angående
Dels søgsmål støttet på artikel 263 TEUF med påstand om annullation af udkastet af 29. januar 2021 til Kommissionens forordning om bl.a. at gøre udførslen af vacciner mod covid-19 til Nordirland betinget af fremlæggelse af en udførselstilladelse under henvisning til artikel 16 i protokollen om Irland/Nordirland til aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (EUT 2020, L 29, s. 7) og af Kommissionens afgørelse om ikke at offentliggøre en politik for de omstændigheder, hvorunder Unionen iværksætter nævnte protokols artikel 16, dels søgsmål støttet på artikel 265 TEUF med påstand om, at det bliver fastslået, at Kommissionen på ulovlig vis afholdt sig fra at iværksætte og offentliggøre en sådan politik.
Konklusion
1)
Sagen afvises, idet det er åbenbart, at den ikke kan antages til realitetsbehandling, og idet den er retligt ugrundet.
2)
Ansøgningen om retshjælp afslås.
3)
Raymond Irvine McCord betaler sagsomkostningerne.